ये विमान मलेशिया की राजधानी कुआलालंपुर से चीनी राजधानी बीजिंग की उड़ान पर था. उड़ान भरने के बाद दो घंटों के बाद इस विमान से संपर्क टूट गया.विमान में चालक दल के 12 सदस्यों समेत कुल 239 लोग सवार हैं.विमान के लिए खोजी अभियान जारी है. हालांकि रात होने की वजह से हवाई तलाश रोक दी गई है जबकि सागर में तलाशी अभियान जारी है.विमान पर जो 227 यात्री सवार हैं उनमें 153 लोग चीन से, 38 मलेशिया से, सात-सात इंडोनेशिया और ऑस्ट्रेलिया से, पांच भारत से और चार अमरीका से हैं.अन्य लोगों में फ्रांस, न्यूज़ीलैंड, कनाडा, यूक्रेन, रूस, इटली, ताइवान, नीदरलैंड्स और ऑस्ट्रिया के लोग शामिल हैं.मलेशिया एयरलाइन ने अभी तक विमान का मलबा मिलने की कोई पुष्टि नहीं की है जबकि वियतनामी विमानों का कहना है कि उन्होंने सागर में दो जगह तेल के बड़े धब्बे देखे हैं.लेकिन इस बारे में अभी कोई पुष्टि नहीं हुई है कि ये धब्बे लापता विमान के ही हैं.एयरलाइंस ने अपने एक बयान में कहा कि एमएच370 विमान शनिवार को स्थानीय समयानुसार 02:40 बजे गायब हो गया. इसे 6:30 बजे बीजिंग पहुंचना था.बोइंग बी777-200 विमान में 227 यात्री सफर कर रहे थे जिनमें दो बच्चे और 12 चालक दल के सदस्य भी थे.चीन के सरकारी समाचार एजेंसी शिन्हुआ का कहना था कि यह विमान वियतनाम नियंत्रित हवाई क्षेत्र में कहीं गुम हुआ है.एजेंसी का कहना था कि चीन के हवाई क्षेत्र में इस विमान ने प्रवेश नहीं किया और न ही इसने चीन के नियंत्रकों से संपर्क साधा.शनिवार को एक संवाददाता सम्मेलन में मलेशिया एयरलाइंस के मुख्य कार्यकारी अहमद जौहरी याह्या ने कहा कि कंपनी विमान की स्थिति का पता लगाने की कोशिश में जुटी हुई है.उन्होंने कहा कि विमान से जुड़ी सभी रिपोर्टों पर गौर किया जा रहा है. पहले इस तरह की अटकलें लगाई गईं थीं कि दक्षिणी चीन के नैनमिंग में यह विमान उतरा है.उन्होंने कहा कि कंपनी इस हादसे से काफी दुखी है और यह विमान से जुड़ी ताज़ा जानकारी मुहैया कराती रहेगी.इस विमान के पायलट 53 वर्षीय कैप्टन ज़हारी अहमद शाह थे जिन्होंने 1981 में मलेशिया एयरलाइंस में नौकरी करनी शुरू की थीमलेशिया एयरलाइंस मलेशिया की सरकारी विमान कंपनी है और यह एशिया की सबसे बड़ी विमान कंपनियों में से एक है. इस विमान कंपनी के ज़रिए दुनिया भर में करीब 80 जगहों पर जाने के लिए रोजाना 37,000 यात्री उड़ान भरते हैं.(बीबीसी हिन्दी के एंड्रॉएड ऐप के लिए यहां 



क्लिक करें. आप हमें



 फ़ेसबुक और 



ट्विटर पर भी फ़ॉलो कर सकते हैं.)